Sesa Aurunka

Sesa Aurunka () – miestas pietų Italijoje, Kampanijos regione, Kazertos provincijoje, 40 km į šiaurės vakarus nuo Kazertos, užgesusio Rokamonfinos ugnikalnio lavos laukuose. Šalia teka Travatos upelis. Derlinguose vulkaniniuose laukuose auginamos vynuogės, javai, vaisiai.

Yra romėnų laikų teatro, pirčių, kriptoportiko, arkinio tilto (su 21 arka) liekanos, viduramžių pilies griuvėsiai, romaninė katedra.

 Istorija 
Senovėje tai buvo italikų aurunkų genties miestas Suesa Aurunka (). IV a. pr. m. e. užkariautas romėnų, tapo jų kolonija.

 Šaltiniai 

Kategorija:Kampanijos miestai